
ДО
ОБЩИНСКИ СЪВЕТ
ПОМОРИЕ
    ДОКЛАДНА    ЗАПИСКА

ОТ ИВАН АЛЕКСИЕВ - КМЕТ НА ОБЩИНА ПОМОРИЕ
ОТНОСНО : АКТУАЛИЗАЦИЯ НА БЮДЖЕТ 2024 Г.
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
На основание чл.21, ал.1, т.6, чл.52, ал.1 от Закона за местното самоуправление и местната администрация и чл.124 ал.2 и ал.3 от Закона за публичните финанси и във връзка с чл.23 ал.2 и ал.3  от Наредбата за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на бюджета на Община Поморие, 

ВНАСЯМ ЗА ОБСЪЖДАНЕ

Предложение за актуализация  на бюджета на Община Поморие за 2024 г. 

Мотиви:
След анализ на изпълнението на обектите, финансирани със средства от Европейския съюз, други международни програми и чужди средства се налага чрез компенсирани промени да се осигурят допълнително средства от общинския бюджет /собствен принос/ в размер на 3 024 лв.  за изпълнение на обект „Облагородяване и озеленяване на УПИ I, кв. 84, отреден за градска градинка в гр. Каблешково“ финансиран от Предприятие за управление на дейностите по опазване на околната среда /ПУДООС/ по Национална кампания „Чиста Околна Среда“ в размер на 15 000 лв., отразен по § 64-01 „Трансфери от държавни предприятия и други лица“ и съответно §52-06 „Изграждане на инфраструктурни обекти“, дейност 622 “Озеленяване“. по прил1
Актуализация се налага и в Капиталова програма, за обекти финансирани със средства от целева субсидия за капиталови разходи в размер на 2 340 лв., като се намалява стойността на обект „Изграждане на светофарна уредба в кръстовище на ул. „Княз БорисI“ и ул. „Мусала“ в гр. Поморие“ и със същата стойност се увеличава лимита на обект „Основен ремонт на ул. „Проф. Стоянов“ с осигуряване на крайулично паркиране“. /сумата е предназначена за заплащане на строителен надзор на обекта/, защото за този обект имаме издаден изискуем документ за плащане, а по предходния ще бъде получен след срока за заявяване на средствата по Писмо № ФО-3/2024г. и последващи указания с Писмо №ФО-78/19.11.2024 г. на Министерството на финансите и средствата няма да бъдат усвоени. Предвид това, предлагаме актуализация съгласно Приложение № 1.
По Решение на Общински съвет № 325/11.11.2024 г. са одобрени предварителни разчети за провеждане на референдум в гр. Каблешково. В последствие имаме Решение на ЦИК № 4006-МР/19.11.2024г. с окончателните стойности за възнагражденията при провеждане на референдума, поради което ви представяме актуалната план - сметка в размер на 15 131 лв., по Приложение № 2.
Предвид гореизложеното, предлагам да вземете следното решение:



Проект!

Р Е Ш Е Н И Е
На основание чл.21, ал.1, т.6, чл.52, ал.1 от Закона за местното самоуправление и местната администрация и чл.124 ал.2 и ал.3 от Закона за публичните финанси и във връзка с чл.23 ал.2 и ал.3  от Наредбата за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на бюджета на Община Поморие, Общински съвет - Поморие
1.Приема промяната на капиталовия бюджет на Община Поморие, отразени в Приложение № 1
Приложениeто е неразделна част от решението.
2.Одобрява окончателна план-сметка за провеждане на референдум в гр. Каблешково, съгласно Приложение №2

Приложение: Съгласно текста.

	
ИВАН АЛЕКСИЕВ
КМЕТ НА ОБЩИНА ПОМОРИЕ


Съгласувал,
Янчо Илиев, зам.кмет”БФ”

